
PËR NJË SHTESË NË VENDIMIN NR.207, DATË 9.5.2002 TË KËSHILLIT TË MINISTRAVE “PËR CAKTIMIN E PUNËVE TË VËSHTIRA DHE TË RREZIKSHME”

Në mbështetje të nenit 100 të Kushtetutës dhe të pikës 1 të nenit 100 të ligjit nr.7961, datë 12.7.1995 “Kodi i Punës i Republikës së Shqipërisë”, të ndryshuar, me propozimin e Ministrit të Punëve Publike, Transportit dhe Telekomunikacionit dhe të Ministrit të Punës, Çështjeve Sociale dhe Shanseve të Barabarta, Këshilli i Ministrave

VENDOSI:

1. Në shkronjën “b” të pikës 1 të vendimit nr.207, datë 9.5.2002 të Këshillit të Ministrave, pas profesionit “Piloti”, të shtohet edhe profesioni “Kontrollor i trafikut ajror”.
2. Ngarkohen Ministria e Punëve Publike, Transportit dhe Telekomunikacionit dhe Ministria e Punës, Çështjeve Sociale dhe Shanseve të Barabarta për zbatimin e këtij vendimi.
Ky vendim hyn në fuqi pas botimit në Fletoren Zyrtare.

